San Miguel del Valle

San Miguel del Valle [sanmiGEL delBAlje] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Tierra de Campos, en plej nordoriento de la provinco, angule kun la Provincoj Leono kaj Valadolido. San Miguel del Valle estas etimologie tradukebla al Sankta Mikaelo de la Valo. Bildo de Sankta Mikaelo videblas ruĝe en la blazono.

170ra|eta|maldekstre|Municipoj de la komarko de Tierra de Campos en la provinco Zamora.
eta|maldekstre|Preĝejo.
Ĝia municipa teritorio estas formata de unusola loĝloko, okupas totalan areon de 10,57 km² kaj laŭ la demografia informo de la municipa censo fare de la INE en 2021, ĝi havis 128 loĝantojn. Ĝi perdis ĉirkaŭ 1 000 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 79 km de Zamoro, provinca ĉefurbo.

Estas atestaĵoj de romia loĝado; en Mezepoko okazis reloĝado. Plej frua mencio estas de la 13-a jarcento, sed ligita al najbaraj Valdescorriel kaj Roales de Campos, jam dokumentitaj en 1043 kaj 1074, respektive. Ĝi apartenis al la "alfoz" de Valderas kaj poste al Benavente.

Tradiciaj enspezofontoj estas agrikulturo (cerealoj) kaj brutobredado. Lastatempe kultura kaj rura turismo plie ekgravis.

 Vidu ankaŭ 
 Municipoj de Provinco Zamoro

 Notoj 

Kategorio:Municipoj de la provinco Zamoro